《鹤联句》
宋代·滕宗谅

上霄降灵气，钟此千年禽。
幽间靖节性，孤高伯夷心。
颉颃紫霄垠，飘飖沧浪浔。
岳湛有仙姿，多钧韶无俗音。
毛滋月华淡，顶粹霞光深。
目流泉客泪，翅垂羽人襟。
腾汉雪千丈，点溪霜半寻。
纖喙砺青铁，修胫雕碧琳。
岩栖干溪树，泽饮卑蹄岑。
鸾皇自埙篪，燕雀徒商参。
独翅耸琼枝，群舞倾瑶林。
病馀霞云段，梦回松吹吟。
静嫌鹦鹉言，高笑鸳鸯淫。
金精冷澄澈，玉格寒萧森。
洁白不我恃，腥膻非所任。
稻梁不得已，虮虱胡为侵。
天池忆鹏游，云罗伤凤沈。
风流超缟素，雅淡绝规箴。
相亲长道情，偶见销烦襟。
西汉惜冯唐，华皓欲投簪。
南朝仰卫玠，清羸疑不禁。
端如方直臣，处群良足钦。
介如廉退士，惊秋犹在阴。
几诮鹰隼鸷，羁韛俄见临。
还嗤凫鹥贪，弋缴终就擒。
乘轩乃一芥，空笼仍万金。
片云伴遥影，冥冥越烟岑。
长飚送逸响，亭亭出霜砧。
蓬瀛忽往来，桑田成古今。
愿下八佾庭，鼓舞薰风琴。

作者简介：滕宗谅一般指滕子京。滕宗谅（990年-1047年），字子京，河南洛阳人，北宋官员，因范仲淹的《岳阳楼记》而为世人所知，岳阳楼的双公祠中有范仲淹与滕子京的雕像（右）。在岳州做过太守。他做太守时，政事顺利百姓和乐。